***Kvinnen i vinduet***, (originaltittel: *The People vs. Larry Flynt*) er en amerikansk biografisk film fra 1996 regissert av Miloš Forman med Woody Harrelson, Courtney Love, og Edward Norton i hovedrollene. Filmen omhandler den amerikanske forretningsmagnaten og pornografen Larry Flynt.

Handlingsreferat
----------------

I 1952 selger 10 år gamle Larry Flynt hjemmebrent i Kentucky. Tjue år senere driver Flynt og hans yngre bror, Jimmy, Go-Go-klubben i Cincinnati. Med lite fortjeneste bestemmer Flynt seg for å publisere et nyhetsbrev for klubben, det første Hustler-magasinet, med nakenbilder av kvinner som arbeider ved klubben hans. Men salget er svakt frem til Hustler publiserte nakenbilder av tidligere førstedame Jackie Kennedy Onassis i 1972.

Flynt blir forelsket i Althea Leasure, en stripper ved en av klubbene hans. Med Althea og Jimmys hjelp tjener Flynt nå en formue gjennom salg av Hustler. Med deres suksess kommer også motstandere, og han blir en hatet skikkelse blant anti-pornografiske aktivister. Han argumenterer med aktivistene og sier at «Drap er ulovlig, men hvis du tar et fotografi av det, så kan du få navnet ditt i et magasin eller kanskje vinne en Pulitzer-pris. Sex er imidlertid lovlig, men hvis du tar et fotografi av den handlingen, så kan du havne i fengsel.» Han blir involvert i en rekke fremtredende rettssaker, og blir venn med en ung advokat, Alan Isaacman.

I 1975 taper Flynt en avgjørende rettssak i Cincinnati, men avgjørelsen blir omgjort etter en anke. Han blir løslatt fra fengsel kort tid senere. Ruth Carter Stapleton, en kristen aktivist, og søster til USAs president Jimmy Carter, saksøker Flynt og oppfordrer ham til å gi sitt liv til Jesus. Flynt virker rørt, og begynner å la sin nyvunne religion påvirke alt i livet hans - inkludert Hustlers innhold. I 1978, under en annen rettssak i Georgia, blir Flynt og Isaacman begge skutt av en mann med en rifle utenfor et tinghus. Isaacman kommer seg etter hvert. Men Flynt blir lammet fra livet og ned, og må bruke rullestol resten av livet. Flynt sliter med forskjellige plager, ønsker at han hadde dødd, og fraskriver seg sin religion.

På grunn av den følelsesmessige og fysiske smerten, flytter han til Beverly Hills, og faller ned i en tung depresjon og narkotika-misbruk. I løpet av denne tiden blir Althea også avhengig av morfin og smertestillende stoff. I 1983 gjennomgår Flynt kirurgi for å dempe flere nerver i ryggen som ble skadd i skuddvekslingen, og som resultat føler han seg forynget. Han går tilbake til en mer aktiv rolle med publikasjonen av Hustler, som i hans fravær ble drevet av Althea og Jimmy. Flynt havner snart i en rettssak igjen for å ha lekket videoer som relaterer seg til John DeLorean-saken. Flynt blir sendt til en psykiatrisk avdeling, hvor han får problemer med depresjon igjen. På denne tiden har Althea fått HIV, som etter hvert utvikler seg til aids. Noe senere i 1987 finner Flynt henne død i et badekar etter at hun druknet.

Skuespillere
------------

Woody Harrelson.
* Woody Harrelson som Larry Flynt
* Cody Block som en ung Larry Flynt.
* Courtney Love som Althea Leasure
* Edward Norton som advokat Alan Isaacman
* Richard Paul som Jerry Falwell
* James Cromwell som Charles Keating
* Donna Hanover som Ruth Carter Stapleton
* Crispin Glover som Arlo
* Vincent Schiavelli som Chester
* Brett Harrelson som Jimmy Flynt
* Ryan Post som en ung Jimmy Flynt.
* Miles Chapin som Miles
* James Carville som Simon Leis
* Burt Neuborne som Roy Grutman.
* Larry Flynt som dommer Morrissey
* Aurélia Thierrée som en resepsjonist.

Referanser
----------

1. ↑  «filmweb.no» **(norsk)**. Besøkt 1. juni 2016.

Eksterne lenker
---------------

* (en) *Larry Flynt – skandalenes mann* på Internet Movie Database Rediger på Wikidata

* (no) *Larry Flynt – skandalenes mann* hos Filmfront Rediger på Wikidata

* (sv) *Larry Flynt – skandalenes mann* i Svensk Filmdatabas Rediger på Wikidata

* (da) *Larry Flynt – skandalenes mann* i Danmark Nationale Filminstitut Rediger på Wikidata

* (en) *Larry Flynt – skandalenes mann* på AllMovie Rediger på Wikidata

* (fr) *Larry Flynt – skandalenes mann* på Allociné Rediger på Wikidata

* (nl) *Larry Flynt – skandalenes mann* på MovieMeter Rediger på Wikidata

* (en) *Larry Flynt – skandalenes mann* på Turner Classic Movies Rediger på Wikidata

* (en) *Larry Flynt – skandalenes mann* på American Film Institute Rediger på Wikidata

* (en) *Larry Flynt – skandalenes mann* på Rotten Tomatoes Rediger på Wikidata

Portal: Film

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN
 |